CELEX: 31996D0098
Language: el
Date: 1996-01-12 00:00:00
Title: 96/98/ΕΚ: Απόφαση της Επιτροπής, της 12ης Ιανουαρίου 1996, σχετικά με την κοινοτική χρηματοδοτική ενίσχυση για τη λειτουργία του κοινοτικού εργαστηρίου αναφοράς για ορισμένες ασθένειες ιχθύων (Statens Veterinζre Serumlaboratorium, Εrhus, Δανία) (Το κείμενο στη δανική γλώσσα είναι το μόνο αυθεντικό)

Avis juridique important

|

31996D0098

96/98/ΕΚ: Απόφαση της Επιτροπής, της 12ης Ιανουαρίου 1996, σχετικά με την κοινοτική χρηματοδοτική ενίσχυση για τη λειτουργία του κοινοτικού εργαστηρίου αναφοράς για ορισμένες ασθένειες ιχθύων (Statens Veterinζre Serumlaboratorium, Εrhus, Δανία) (Το κείμενο στη δανική γλώσσα είναι το μόνο αυθεντικό)  

Επίσημη Εφημερίδα αριθ. L 023 της 30/01/1996 σ. 0023 - 0023

ΑΠΟΦΑΣΗ ΤΗΣ ΕΠΙΤΡΟΠΗΣ της 12ης Ιανουαρίου 1996 σχετικά με την κοινοτική χρηματοδοτική ενίσχυση για τη λειτουργία του κοινοτικού εργαστηρίου αναφοράς για ορισμένες ασθένειες ιχθύων (Statens Veterinζre Serumlaboratorium, Εrhus, Δανία) (Το κείμενο στη δανική γλώσσα είναι το μόνο αυθεντικό) (96/98/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την απόφαση 90/424/ΕΟΚ του Συμβουλίου της 26ης Ιουνίου 1990 σχετικά με τις δαπάνες στον κτηνιατρικό τομέα (1), όπως τροποποιήθηκε τελευταία από την απόφαση 94/370/ΕΚ (2), και ιδίως το άρθρο 28 παράγραφος 2,Εκτιμώντας:ότι στο παράρτημα Β της οδηγίας 93/53/ΕΟΚ του Συμβουλίου της 24ης Ιουνίου 1993 περί θεσπίσεως ελάχιστων κοινοτικών μέτρων για την καταπολέμηση ορισμένων ασθενιών των ιχθύων (3), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, ορίζεται το Statens Veterinζre Serumlaboratorium, Εrhus, στη Δανία ως κοινοτικό εργαστήριο αναφοράς για ορισμένες ασθένειες των ιχθύων που αναφέρονται στο παράρτημα Α της οδηγίας 91/67/ΕΟΚ του Συμβουλίου (4) 7ότι όλες οι λειτουργίες και οι αρμοδιότητες τις οποίες πρέπει να εκτελεί το εργαστήριο ορίζονται στο παράρτημα Γ της οδηγίας 93/53/ΕΟΚ 7 ότι η κοινοτική ενίσχυση πρέπει να εξαρτάται από τη διεκπεραίωση των αρμοδιοτήτων αυτών 7ότι η κοινοτική χρηματοδοτική ενίσχυση πρέπει να χορηγηθεί στο κοινοτικό εργαστήριο αναφοράς για να μπορέσει να εκτελέσει τις σχετικές λειτουργίες και αρμοδιότητες 7ότι, για δημοσιονομικούς λόγους, η κοινοτική ενίσχυση χορηγείται για περίοδο ενός έτους 7ότι, για εποπτικούς λόγους πρέπει να εφαρμοστούν τα άρθρα 8 και 9 του κανονισμού (ΕΟΚ) αριθ. 729/70 του Συμβουλίου της 21ης Απριλίου 1970 περί χρηματοδοτήσεως της κοινής γεωργικής πολιτικής (5), όπως τροποποιήθηκε τελευταία από τον κανονισμό (ΕΟΚ) αριθ. 2048/88 (6) 7ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1 Η Κοινότητα χορηγεί στη Δανία χρηματοδοτική ενίσχυση για τις λειτουργίες και τις αρμοδιότητες που πρέπει να διεκπεραιώσει το κοινοτικό εργαστήριο αναφοράς για ορισμένες ασθένειες των ιχθύων που αναφέρονται στο παράρτημα Γ της οδηγίας 93/53/ΕΟΚ.Άρθρο 2 Το Statens Veterinζre Serumlaboratorium, Εrhus, της Δανίας εκτελεί τις λειτουργίες και τις αρμοδιότητες που αναφέρονται στο άρθρο 1.Άρθρο 3 Η κοινοτική χρηματοδοτική ενίσχυση ανέρχεται κατά ανώτατο όριο σε 100 000 Ecu για την περίοδο από 1ης Ιανουαρίου έως 31 Δεκεμβρίου 1996.Άρθρο 4 Η κοινοτική χρηματοδοτική ενίσχυση χορηγείται ως εξής:- το 70 % ως προκαταβολή μετά από αίτηση της Δανίας,- το υπόλοιπο μετά την υποβολή εκ μέρους της Δανίας των συναφών αιτιολογικών εγγράφων. Τα έγγραφα αυτά πρέπει να υποβληθούν πριν από την 1η Μαρτίου 1997.Άρθρο 5 Τα άρθρα 8 και 9 του κανονισμού (ΕΟΚ) αριθ. 729/70 εφαρμόζονται τηρουμένων των αναλογιών.Άρθρο 6 Η παρούσα απόφαση απευθύνεται στο Βασίλειο της Δανίας.Βρυξέλλες, 12 Ιανουαρίου 1996.Για την ΕπιτροπήFranz FISCHLERΜέλος της Επιτροπής(1) ΕΕ αριθ. L 224 της 18. 8. 1990, σ. 19.(2) ΕΕ αριθ. L 168 της 2. 7. 1994, σ. 31.(3) ΕΕ αριθ. L 175 της 19. 7. 1993, σ. 23.(4) ΕΕ αριθ. L 46 της 19. 2. 1991, σ. 1.(5) ΕΕ αριθ. L 94 της 28. 4. 1970, σ. 13.(6) ΕΕ αριθ. L 185 της 15. 7. 1988, σ. 1.